357 Tacere

Eccle. 3[:1, 7] dicitur, *Omnia tempus habent ... tempus tacendi, et tempus loquendi*. Quando enim incumbit homini ex officio nec imminet periculum ex taciturnitate magis expectet tacere quam loqui. Ideo dicitur Prou. 11[:12]: *Vir autem prudens tacebit*. Ut legitur in Valerio, de Xenocrator cum maledicta audisset et non respondisset. Cur tacuisset? Respondit, dixisse aliquando penituit, tacuisse numquam. Vnde Amos propheta loquens de persecucio iubet venturis, dicit capitulo 5[:13]: *Prudens in illo tempore tacebit*, quando *tempus malum est*.

Item, Christus coram Pilato tacuit, Matt. 26[:63]. Vbi enim incumbit homini ex officio loqui nihil veritatis, posset ex silencio periclitari, tacere est vitiosum. Vnde Ysaias missus a Domino ad prophetandum inter peccatores vbi veritas periclitabatur, dixit capitulo 6[:5]: *Vae mihi, quia tacui, quia vir pollutus labiis, et in medio populi polluta labia habentis ego habito*. Narrat Macrobius, libro primo, *De saturnalibus*, quod cum mos esset apud Romanorum senatores filios suos secum adducere ad senatum, et sic extractatu sapientum plus erudicentur. Contingit ut vxor cuiusdam senatoris vrgeret filium suum Papirium denudaret sibi quid in concione tamdiu tractaretur.

¶ At ille lepidum fingens mendacium ne sic secreta audita reuelaret dixit tractatum esse an plus expediret pro re publica ut vnus vir duas duceret vxores, an vna mulier duobus nuberet maritis. In crastino mulier illa congregatis plerimis matronis concionem adiit expresse dixit melius fore quod vna mulier duobus nuberet viris. Cunctis admirantibus, confessus est Paperius /f. 111vb/ puer quid confixisset verbera matris euaderet, et secreta senatus detegeret non. Et ex huic statutum est quod nullus concionem ingrederetur excepto illo Papirio cui gueroni hac de causa nomen Pretexati impositum est. Vnde Ouidius in libello qui dicitur sine titulo, quia vnquam numorem quam tacuisse labor.

¶ Narratur Hieronimus ad Nepocianum, *Epistola* 35, quod Pictagore philosophus adjurauit discipulos suos quod per certum temporis spatium tacerent.